CELEX: 32020R0030
Language: lt
Date: 2020-01-14 00:00:00
Title: Komisijos Įgyvendinimo Reglamentas (ES) 2020/30 2020 m. sausio 14 d. kuriuo dėl išsamių pagal bendros žuvininkystės politikos taisykles vykdomo tiesioginio elektroninio keitimosi informacija taisyklių iš dalies keičiamas Įgyvendinimo reglamentas (ES) Nr. 404/2011

15.1.2020   
               
               
                  LT
               
               
                  Europos Sąjungos oficialusis leidinys
               
               
                  L 9/3
               
            
         KOMISIJOS ĮGYVENDINIMO REGLAMENTAS (ES) 2020/30
         2020 m. sausio 14 d.
         kuriuo dėl išsamių pagal bendros žuvininkystės politikos taisykles vykdomo tiesioginio elektroninio keitimosi informacija taisyklių iš dalies keičiamas Įgyvendinimo reglamentas (ES) Nr. 404/2011
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 71, 76 ir 111 straipsnius,
         kadangi:
         
                     (1)
                  
                  
                     Reglamente (EB) Nr. 1224/2009 (toliau – Kontrolės reglamentas) nustatytos taisyklės, pagal kurias valstybės narės tarpusavyje ir su Komisija ar jos paskirta įstaiga keičiasi elektroniniais duomenimis. To reglamento 71, 76 ir 83 straipsniai konkrečiai susiję su keitimusi inspektavimo ir priežiūros ataskaitomis;
                  
               
                     (2)
                  
                  
                     Komisija parengė naują inspektavimo ir priežiūros ataskaitų duomenų siuntimo formatą, kuris turėtų būti ateityje naudojamas kiekvieną kartą keičiantis elektroniniais duomenimis pagal Kontrolės reglamento 71, 76 ir 83 straipsnius;
                  
               
                     (3)
                  
                  
                     Komisijos įgyvendinimo reglamento (ES) Nr. 404/2011 (2) IX antraštinės dalies Ia skyriuje nustatytos taisyklės, pagal kurias valstybės narės tarpusavyje ir su Komisija ar jos paskirta įstaiga keičiasi duomenimis. Siekiant atsižvelgti į Komisijos parengtą naują inspektavimo ir priežiūros duomenų formatą ir naujas technologijas bei tarptautinius standartus tos taisyklės turėtų būti iš dalies pakeistos;
                  
               
                     (4)
                  
                  
                     kadangi Tarybos reglamentas (EB) Nr. 1006/2008 (3) panaikintas Europos Parlamento ir Tarybos reglamentu (ES) 2017/2403 (4), Įgyvendinimo reglamento (ES) Nr. 404/2011 IX antraštinės dalies Ia skyriuje esančios nuorodos į jį turėtų būti išbrauktos;
                  
               
                     (5)
                  
                  
                     todėl Įgyvendinimo reglamentas (ES) Nr. 404/2011 turėtų būti atitinkamai iš dalies pakeistas;
                  
               
                     (6)
                  
                  
                     šiame reglamente numatytos priemonės atitinka Žuvininkystės ir akvakultūros komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 404/2011 pakeitimai
            Įgyvendinimo reglamentas (ES) Nr. 404/2011 iš dalies keičiamas taip:
            
                        a)
                     
                     
                        146a straipsnis pakeičiamas taip:
                        
                           „146a straipsnis
                           Šiame skyriuje nustatomos išsamios Kontrolės reglamento 111 ir 116 straipsniuose nurodyto keitimosi duomenimis, jo 71, 76 ir 83 straipsniuose nurodyto keitimosi inspektavimo ir priežiūros ataskaitų duomenimis ir jo 33 straipsnio 2 ir 4 dalyse nurodyto sužvejotų žuvų kiekio duomenų pranešimo taisyklės.“;
                        
                     
                  
                        b)
                     
                     
                        146i straipsnio 1 dalis pakeičiama taip:
                        
                           „1.   Kontrolės reglamento 33 straipsnio 2 ir 4 dalyse nurodytiems sužvejotų žuvų kiekio suvestiniams duomenims perduoti Komisijai vėliavos valstybės narės naudoja UN/CEFACT standartu P1000-12 grindžiamos XML schemos apibrėžties formatą.“;
                        
                     
                  
                        c)
                     
                     
                        146i straipsnio 3 dalis pakeičiama taip:
                        
                           „3.   Sužvejotų žuvų kiekio ataskaitose kiekiai nurodomi remiantis iškrautų žuvų kiekiais. Jei sužvejotos žuvys dar neiškrautos, pateikiama apytikriai apskaičiuoto sužvejotų žuvų kiekio ataskaita su nuoroda „laive turimas kiekis“. Pataisymas nurodant tikslų žuvų svorį ir iškrovimo vietą perduodamas iki mėnesio, einančio po iškrovimo, 15 dienos.“;
                        
                     
                  
                        d)
                     
                     
                        146j straipsnio 1 dalis pakeičiama taip:
                        
                           „1.   Sprendimus dėl XML formatų ir įgyvendinimo dokumentų, naudotinų valstybėms narėms tarpusavyje, taip pat valstybėms narėms, Komisijai ar jos paskirtai įstaigai elektroniniu būdu keičiantis duomenimis, pakeitimų, įskaitant pakeitimus, susijusius su 146f, 146g, 146h ir 146k straipsnių taikymu, priima Komisija kartu su valstybėmis narėmis.“;
                        
                     
                  
                        e)
                     
                     
                        Pridedamas šis 146k straipsnis:
                        
                           „146k straipsnis
                           Keitimasis su inspektavimu ir priežiūra susijusiais duomenimis
                           
                              1.   Valstybėms narėms tarpusavyje, taip pat valstybėms narėms ir Komisijai ar jos paskirtai įstaigai keičiantis inspektavimo ir priežiūros ataskaitų duomenimis, kaip nurodyta Kontrolės reglamento 71, 76 ir 83 straipsniuose, naudotinas formatas – UN/CEFACT standartu P1000-8 grindžiama inspektavimo ir priežiūros srities XML schemos apibrėžtis.
                           
                           
                              2.   Nuo datos, nustatytos kartu su valstybėmis narėmis pagal 146j straipsnio 2 dalį, valstybių narių sistemomis turi būti galima siųsti pranešimus apie inspektavimą ir priežiūrą ir atsakyti į prašymus pateikti inspektavimo ir priežiūros duomenis pagal UN/CEFACT standartu P1000-8 grindžiamą inspektavimo ir priežiūros srities XML schemos apibrėžtį.“;
                           
                        
                     
                  
                        f)
                     
                     
                        XII priede po eilute „P1000–7 „Laivo buvimo vietos sritis“;“ įterpiama ši eilutė:
                     
                  „P1000-8 „Inspektavimo ir priežiūros sritis;“.
         
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 343, 2009 12 22, p. 1.
         
            (2)  2011 m. balandžio 8 d. Komisijos įgyvendinimo reglamentas (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (OL L 112, 2011 4 30, p. 1).
         
            (3)  2008 m. rugsėjo 29 d. Tarybos reglamentas (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse, iš dalies keičiantis reglamentus (EEB) Nr. 2847/93 ir (EB) Nr. 1627/94 bei panaikinantis Reglamentą (EB) Nr. 3317/94 (OL L 286, 2008 10 29, p. 33).
         
            (4)  2017 m. gruodžio 12 d. Europos Parlamento ir Tarybos reglamentas (ES) 2017/2403 dėl tvaraus išorės žvejybos laivynų valdymo, kuriuo panaikinamas Tarybos reglamentas (EB) Nr. 1006/2008 (OL L 347, 2017 12 28, p. 81).